ddrg/super_eurlex huggingface dataset:
(3)

Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva otsuse vastuvõtmisel ja see ei ole tema suhtes siduv ega kohaldatav. Arvestades, et käesolev otsus põhineb Schengeni acquis’l Euroopa Ühenduse asutamislepingu kolmanda osa IV jaotise alusel, otsustab Taani kõnealuse protokolli artikli 5 kohaselt kuue kuu jooksul pärast seda, kui nõukogu on käesoleva otsuse vastu võtnud, kas ta rakendab seda oma siseriiklikus õiguses.
(3)

Otsuse 2006/802/EÜ artikli 5 punktis c on sätestatud, et Rumeenia peab tagama, et sealiha, mis on saadud sigadelt, keda on vaktsineeritud tavalise nõrgestatud elusvaktsiiniga vastavalt artiklile 4, kasutatakse üksnes koduseks isiklikuks tarbimiseks või tarnitakse tootjalt väikestes kogustes otse lõpptarbijale või sama haldusüksuse kohalikule turule ega lähetata teistesse liikmesriikidesse. Nimetatud otsuse artikli 5 punktis b on niisugusele sealihale ette nähtud erimärgistus.
(13)

Komisjoni ja EKP koostatud aruannete põhjal, milles hinnatakse, kuidas Küpros on täitnud majandus- ja rahaliidu saavutamist käsitlevaid kohustusi, teeb komisjon järgmised järeldused. Küprose õigusaktid, sealhulgas keskpanga põhikiri, on kooskõlas asutamislepingu artiklitega 108 ja 109 ning EKPSi põhikirjaga. Selle kohta, kuidas Küpros on täitnud asutamislepingu artikli 121 lõike 1 neljas taandes nimetatud lähenemiskriteeriume, on tuvastatud järgmist: — 2007. aasta märtsis lõppenud üheaastase ajavahemiku jooksul oli Küprose keskmine inflatsioonimäär 2,0 %, mis on allpool kontrollväärtust ja jääb tõenäoliselt selliseks ka lähikuudel; — Küprose suhtes ei kohaldata nõukogu otsust ülemäärase eelarvepuudujäägi olemasolu kohta; — Küpros on olnud ERM II liige alates 2. maist 2005; 2007. aasta 26. aprillil lõppenud kaheaastase ajavahemiku jooksul ei ole Küprose naelal (CYP) olnud tõsiseid pingeid ning Küpros ei ole omal algatusel devalveerinud Küprose naela kahepoolset keskkurssi euro suhtes; — 2007. aasta märtsis lõppenud üheaastase ajavahemiku jooksul oli Küprose pikaajaline intressimäär keskmiselt 4,2 %, mis on allpool kontrollväärtust. Küpros on eespool nimetatud kriteeriumide alusel saavutanud püsiva vastastikuse lähenemise kõrge taseme. Seega on Küpros täitnud ühisraha kasutuselevõtuks vajalikud tingimused.
(13)

Komisjoni ja EKP koostatud aruannete põhjal, milles hinnatakse, kuidas Malta on täitnud majandus- ja rahaliidu saavutamist käsitlevaid kohustusi, teeb komisjon järgmised järeldused. Malta õigusaktid, sealhulgas keskpanga põhikiri, on kooskõlas asutamislepingu artiklitega 108 ja 109 ning EKPSi põhikirjaga. Selle kohta, kuidas Malta on täitnud asutamislepingu artikli 121 lõike 1 neljas taandes nimetatud lähenemiskriteeriume, on tuvastatud järgmist: — 2007. aasta märtsis lõppenud üheaastase ajavahemiku jooksul oli Malta keskmine inflatsioonimäär 2,2 %, mis on allpool kontrollväärtust ja jääb tõenäoliselt selliseks ka lähikuudel; — Malta eelarvepuudujääk vähenes usaldusväärselt ja jätkusuutlikult allapoole 3 % SKTst ning võla ja SKP suhe väheneb 60 %se kontrollväärtuse suunas. Seetõttu soovitab komisjon nõukogul ametlikult tühistada otsus ülemäärase eelarvepuudujäägi olemasolu kohta Maltal; — Malta on olnud ERM II liige alates 2. maist 2005; 2007. aasta 26. aprillil lõppenud kaheaastase ajavahemiku jooksul ei ole Malta liiril (MTL) olnud tõsiseid pingeid ning Malta ei ole omal algatusel devalveerinud Malta liiri kahepoolset keskkurssi euro suhtes; — 2007. aasta märtsis lõppenud üheaastase ajavahemiku jooksul oli Malta pikaajaline intressimäär keskmiselt 4,3 %, mis on allpool kontrollväärtust. Malta on eespool nimetatud kriteeriumide alusel saavutanud püsiva vastastikuse lähenemise kõrge taseme. Seega on Malta täitnud ühisraha kasutuselevõtuks vajalikud tingimused.
(5)

Komisjon on koostöös Saksamaaga need meetmed läbi vaadanud ning leidnud, et pädeva asutuse poolt selles liikmesriigis kehtestatud A- ja B-piirkondade piirid on haiguspuhangu tegelikust asukohast piisavalt kaugel. Seepärast võib Saksamaa A- ja B-piirkonnad kinnitada ning kõnealuse piirkondadeks jaotamise kestuse kehtestada.
(3)

Komisjon on koostöös Saksamaaga need meetmed läbi vaadanud ja leidnud, et liikmesriigi pädeva asutuse kehtestatud A- ja B-piirkondade piirid on haiguspuhangu tegelikust asukohast piisavalt kaugel. Seepärast võib kinnitada Saksamaa A- ja B-piirkonnad ning kehtestada kõnealuse piirkondadeks jaotamise kestuse.
(1)

Lissaboni strateegia 2005. aasta reformiga rõhutati majanduskasvu ja tööhõive tähtsust. Euroopa tööhõivestrateegia tööhõive suunised, mis on esitatud nõukogu 12. juuli 2005. aasta otsuse 2005/600/EÜ (liikmesriikide tööhõivepoliitika suuniste kohta) (4) lisas, ja majanduspoliitika üldsuunised, mis on esitatud nõukogu 12. juuli 2005. aasta soovituses 2005/601/EÜ liikmesriikide ja ühenduse majanduspoliitika üldsuuniste kohta (2005–2008), (5) on vastu võetud ühtse dokumendina, kusjuures Euroopa tööhõivestrateegial on Lissaboni strateegia tööhõive ja tööturu alaste eesmärkide elluviimisel kandev osa.
(6)

Tšehhi Vabariik teatas 12. juulil 2007, et A-piirkonnas asuvates linnukasvatusettevõtetes on kinnitatud kaks uut haiguspuhangut, mistõttu on vaja pikendada Tšehhi Vabariigis kohaldatavaid kaitsemeetmeid. Ühenduse õigusaktide selguse huvides on asjakohane loetleda A-piirkonnas olevad piirangualad tähestikulises järjekorras tegemata vahet kaitse- ja järelevalvetsoonidel.
(1)

Komisjoni 30. juuli 1992. aasta otsuses 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotootmisrühmade nimekirjad veiste embrüote ekspordiks ühendusse, (2) on sätestatud, et liikmesriigid võivad importida embrüoid kolmandatest riikidest vaid siis, kui neid on kogunud, töödelnud ja ladustanud nimetatud otsuses esitatud nimekirjadesse kantud embrüokogumis- ja -tootmisrühmad.
(2)

Otsuse 2007/27/EÜ lisa I peatükis on loetletud nõuetele vastavad ettevõtted, millele on antud luba ilma eraldamiseta vastu võtta ja töödelda nõuetele vastavat ja mittevastavat piima; kõnealuse lisa II peatükis on aga loetletud nõuetele vastavad ettevõtted, millele on antud luba vastu võtta ja töödelda nõuetele vastavat ja mittevastavat piima eraldi.
(5)

Määruse (EÜ) nr 2037/2000 artikli 4 lõike 4 punktis v on sätestatud, et kustutusvahendid, mis sisaldavad muid kui VII lisas loetletud kriitiliseks kasutuseks ettenähtud haloone, kõrvaldatakse kasutuselt hiljemalt 31. detsembriks 2003 ning haloonid võetakse taaskasutusele vastavalt artiklile 16. Selleks, et Euroopa Liiduga 1. jaanuaril 2007 ühinenud Bulgaaria võiks kriitilise kasutuse erandi raames jätkata haloon-2402 kasutamist, tuleks muuta määruse (EÜ) nr 2037/2000 VII lisa, et võimaldada kõnealuse tulekustutusaine kasutamist teataval konkreetsel otstarbel.
(4)

Sellest johtuvalt algatas komisjon Euroopa Liidu Teatajas avaldatud teadaandega (2) (edaspidi „algatamisteade”) dumpinguvastase menetluse nende Jaapanist pärit teatavate kaamerasüsteemide impordi suhtes ühendusse, mis kuuluvad praegu CN-koodide ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 ja 8543 70 90 alla (CN-koodid alates 1. jaanuarist 2007).
(9)

Kuna kõnealuse mehhanismi raames liikmesriikide pakutava kodanikukaitseabi jaoks vajamineva varustuse ja transpordi tagamine on liikmesriikide kohustus ning kuna komisjoni roll vastava taotluse korral on üksnes toetada liikmesriike täiendavate transpordiressursside rahastamisel, tuleb kaitsta ühenduse finantshuve seoses võimaliku kahju hüvitamisega, sätestades, et transporditoetust taotlev osalev riik ei tohi ühenduselt taotleda muud hüvitist, kui kõnealune kahju on tekkinud käesoleva otsusega reguleeritud transporditoetuse andmise tulemusel, välja arvatud siis, kui on tõendatud, et see on pettuse või tõsise väärkäitumise tagajärg.
(2)

Otsuses 2007/554/EÜ on määratletud kõrge ja madala riskiteguriga alad mõjutatud liikmesriikides ning on keelatud nii nakkusele vastuvõtlike loomade lähetamine kõrge ja madala riskiteguriga aladelt kui ka nakkusele vastuvõtlikest loomadest saadud toodete lähetamine kõrge riskiteguriga aladelt. Samuti on otsusega ette nähtud eeskirjad, mida kohaldatakse selliste ohutute toodete lähetamise suhtes neilt aladelt, mis on toodetud kas enne piirangute kehtestamist või mis on valmistatud toormest, mis on toodud väljastpoolt neid alasid või mida on töödeldud moel, mis on osutunud tõhusaks võimaliku suu- ja sõrataudi viiruse inaktiveerimisel.
(1)

Direktiivis 64/432/EMÜ on sätestatud eeskirjad, mida kohaldatakse ühendusesisese kauplemise puhul teatavate loomadega. Kõnealuse direktiivi artiklis 9 on sätestatud kohustuslikud riiklikud programmid teatavate nakkushaiguste, sh Aujeszky haiguse tõrjeks, mis tuleb esitada komisjonile heakskiitmiseks. Direktiivi 64/432/EMÜ artiklis 10 on sätestatud, et liikmesriigid esitavad komisjonile dokumendid nimetatud haiguste olukorra kohta oma territooriumil.
NÕUKOGU OTSUS,

23. juuli 2007,

Bulgaaria Vabariigi ja Rumeenia Euroopa Majanduspiirkonnas osalemise lepingu ja nelja sellega seotud lepingu allakirjutamise ja ajutise kohaldamise kohta

(2007/566/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 310 koostoimes artikli 300 lõike 2 esimese lõigu teise lausega,

võttes arvesse komisjoni ettepanekut

ning arvestades järgmist:

Nimetatud lepingud tuleks Euroopa Ühenduse poolt alla kirjutada, eeldusel et need hiljem sõlmitakse.

ON TEINUD JÄRGMISE OTSUSE:

Artikkel 1

Nõukogu eesistujal on õigus määrata isik(ud), kes on volitatud allpool loetletud lepingutele Euroopa Ühenduse nimel alla kirjutama, eeldusel et need hiljem sõlmitakse:

— leping Bulgaaria Vabariigi ja Rumeenia Euroopa Majanduspiirkonnas osalemise kohta;

— Euroopa Ühenduse ja Norra Kuningriigi vaheline kirjavahetuse vormis leping Bulgaaria majanduskasvu ja säästva arengu koostööprogrammi kohta;

— Euroopa Ühenduse ja Norra Kuningriigi vaheline kirjavahetuse vormis leping Rumeenia majanduskasvu ja säästva arengu koostööprogrammi kohta;

— Euroopa Majandusühenduse ja Islandi vahelise lepingu lisaprotokoll, mis tuleneb Bulgaaria Vabariigi ja Rumeenia ühinemisest Euroopa Liiduga, ning
(1)

Komisjoni 4. novembri 2003. aasta määrusega (EÜ) nr 2032/2003 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta ja määruse (EÜ) nr 1896/2000 muutmise kohta) (2) on kehtestatud nende toimeainete loetelu, mida on vaja hinnata nende kandmiseks direktiivi 98/8/EÜ I, IA või IB lisasse. Selles loetelus on guasatiintriatsetaat.
(2)

Direktiiviga 2005/94/EÜ on ette nähtud kodulindude ja teiste vangistuses, näiteks loomaaedades, heakskiidetud asutustes, instituutides või keskustes peetavate lindude vaktsineerimine linnugripi vastu ning on sätestatud, et komisjon kehtestab üksikasjalikud vaktsineerimiseeskirjad. Direktiivis on sätestatud ka, et liikmesriigid esitavad kodulindude ja teiste vangistuses peetavate lindude ennetava vaktsineerimise kava komisjonile heakskiitmiseks.
(4)

Määruses (EÜ) nr 882/2004 on sätestatud nõue võtta vastu terviseohutuse sertifikaatide näidised, et kontrollida vastavust ühenduse eeskirjadele, mille eesmärk on inimeste ja loomade tervisele avalduvate ohtude vältimine, kõrvaldamine või vähendamine vastuvõetavale tasemele. Ühenduse õigusaktide sidususe ja lihtsuse huvides peaks ühtne näidissertifikaat vajaduse korral ühendama sööda ja toidu ametliku sertifitseerimise nõuded ja muud asjakohased nõuded.
a)

need on saadud kodulindudelt, kes on pärit linnukasvatusettevõtetest, mida on vastavalt ennetava vaktsineerimise kavale regulaarselt kontrollitud ja kus on tehtud kõrge patogeensusega linnugripi analüüsid, mille tulemused olid negatiivsed, pöörates erilist tähelepanu sentinellilindudele; ning
(1)

Komisjoni 20. septembri 2006. aasta otsuse 2006/656/EÜ (milles sätestatakse loomatervishoiu- ja sertifitseerimisnõuded dekoratiivseks otstarbeks ette nähtud kalade impordiks) (2) I lisa II osas on loetletud territooriumid, kust on lubatud importida Euroopa Ühendusse troopilisi dekoratiivkalu. Selles nimekirjas on kõik Maailma Loomatervishoiu Organisatsiooni liikmesmaad.
2.

Seade on varustatud kuusnurkse sondiga, mille maksimaalne laius on 12 mm (ja 19 mm sondi tipus oleva tera juures) ja millel on näidik, valgusallikas ja liikuv millimeeterskaalaga silinder; anduri mõõteulatus on 8–50 millimeetrit.
(2)

Bulgaaria on esitanud taotluse lisada otsuse 2007/31/EÜ lisas olevasse loetelusse teatavad ettevõtted. Pädevad ametiasutused on esitanud garantiid, et kõnealused ettevõtted vastavad nüüd täielikult ühenduse nõuetele. Seega tuleks nimetatud lisa loetelu vastavalt ajakohastada. Selguse huvides on asjakohane asendada see käesoleva otsuse lisaga.
(9)

Euroopa Toiduohutusamet on esitanud arvamuse BHV1-vaba looma ja BHV1-vaba majandi mõiste ning selle staatuse kinnitamise ja säilitamise menetluse kohta (Definition of a BoHV-1-free animal and a BoHV-1-free holding, and the procedures to verify and maintain this status). (3) Kõnealuses arvamuses esitatud teatavaid soovitusi tuleb arvesse võtta. Seepärast tuleks otsuse 2004/558/EÜ III lisa vastavalt muuta.
(3)

Soome taotles 21. novembri 2006. aasta kirjaga VHSi suhtes heakskiidetud vööndi laiendamist kogu oma rannikualale, välja arvatud vöönditesse, kus rakendatakse likvideerimise erimeetmeid. Soome esitatud dokumentidest ilmneb, et see vöönd vastab direktiivi 91/67/EMÜ artikli 5 nõuetele. Kõiki Soome rannikualasid, välja arvatud vööndeid, kus rakendatakse kalahaiguste likvideerimise erimeetmeid, käsitati haigusvabadena ning need lisati komisjoni 22. aprilli 2002. aasta otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) (3) I lisasse, kus on esitatud VHSi suhtes heakskiidetud vööndite loetelu. Seetõttu on VHSi-vaba olukorra saavutamise kava, mida rakendati kogu Soome rannikualal, välja arvatud see osa programmist, mis hõlmas kalahaiguste likvideerimise erimeetmeid, lõpule viidud ning see tuleks otsuse 2003/634/EÜ I lisast välja jätta.
(2)

Toidu teaduskomitee on märkinud, et aflatoksiin B1 on tugeva genotoksilise kantserogeense mõjuga ning suurendab isegi äärmiselt madala sisalduse juures maksavähi ohtu. Komisjoni 19. detsembri 2006. aasta määrusega (EÜ) nr 1881/2006, millega sätestatakse teatavate saasteainete piirnormid toiduainetes, (3) on kehtestatud aflatoksiinide lubatud piirnormid toiduainetes. Kuid 2005. ja 2006. aastal on toidu- ja sööda kiirhoiatussüsteemi (RASFF) kaudu edastatud teadete arv järjest kasvanud, mis viitab sellele, et neid piirnorme on Ameerika Ühendriikidest pärit mandlite ja nendest valmistatud toodete korral pidevalt ületatud.
(5)

Kõnealuse toimeaine hindamisel on esile kerkinud terve rida küsimusi. Trifluraliin on veeorganismide, eelkõige kalade suhtes kõrge mürgisusega. Samuti on see väga püsiv pinnases ja raskesti biolagunduv. Lisaks on sel potentsiaal akumuleeruda. Eelkõige veeorganismide puhul on see oluliselt suurem direktiivis 91/414/EMÜ sätestatud maksimaalsest biokontsentratsiooni tegurist (BCF), osutades selliste organismide puhul bioakumulatsiooni võimalikkusele. Suure lenduvuse tõttu ei saa välistada trifluraliini kaugedasikandumist õhu kaudu ja vaatamata kiirele fotokeemilisele lagunemisele on järelevalveprogrammid näidanud selle liikumist kasutamiskohast kaugele asuvatesse paikadesse. Nimetatud probleemide tõttu on ilmne, et trifluraliin ei vasta direktiivi 91/414/EMÜ I lisasse kandmise kriteeriumidele.
(1)

Euroopa Majandusühenduse ja India Vabariigi vahel sõlmitud roosuhkrut käsitleva kokkuleppe (edaspidi „kokkulepe”) kohaselt, mis on heaks kiidetud nõukogu otsusega 75/456/EMÜ, (1) kohustub ühendus ostma ja importima tagatud hindadega kindla koguse Indiast pärit toor-roosuhkrut või valget roosuhkrut, mida India kohustub talle tarnima. Kokkuleppe artiklis 11 on sätestatud, et kumbki pool võib kokkuleppe denonsseerida, teatades sellest teisele poolele kirjalikult kaks aastat ette.
(4)

Hindamisaruande kohta on liikmesriigid ja Euroopa Toiduohutusamet esitanud vastastikused eksperdihinnangud ning see edastati komisjonile 12. mail 2006. aastal EFSA kokkuvõttena, milles käsitletakse vastastikuseid eksperdihinnanguid pestitsiidse toimeaine 1,3-dikloropropeeni riskianalüüsi kohta. (4) Liikmesriigid ja komisjon on selle aruande toiduahela ja loomatervishoiu alalises komitees läbi vaadanud ning see vormistati 15. mail 2007 komisjoni läbivaatamisaruandena 1,3-dikloropropeeni kohta.
b)

järgmised asendusliikmed: Levente MAGYAR, Member of the General Assembly of Jász-Nagykun-Szolnok, Sándor NAGY asemele, Csaba MOLNÁR, Member of General Assembly of Győr-Moson-Sopron, András MÁTISE asemele, László VÉCSEY, Mayor of Szada, György GÉMESI asemele, Kata TÜTTŐ, Member of General Assembly of Capital, Balázs NÉMETHI asemele, Helga MIHÁLYI, Member of General Assembly of Borsod-Abaúj-Zemplén, Nándor LITTERI asemele.
(1)

Nõukogu 17. mai 1999. aasta määruse (EÜ) nr 1493/1999 (veinituru ühise korralduse kohta) (1) V lisa punkti C alapunkti 2 alapunktis e ja VI lisa punkti E alapunkti 3 alapunktis e on sätestatud selliste viinamarjakasvatusvööndis C II toodetud lauaveinide ja mpv-kvaliteetveinide (määratletud piirkonnas valmistatud kvaliteetveinide) minimaalne naturaalne alkoholisisaldus mahuprotsentides, mille puhul võib kasutada rikastamist.
liikmetena: Co VERDAAS, gedeputeerde in de provincie Gelderland, Johanna MAIJ-WEGGEN, Commissaris der Koningin in de provincie Noord-Brabant, Léon FRISSEN, Commissaris der Koningin in de provincie Limburg; Rob BATS, gedeputeerde in de provincie Drenthe, ning
1)

Artikli 2 lõige 6 asendatakse järgmisega: „6. Lõikes 2 nimetatud keeldu ei kohaldata väljaspool I ja II lisas loetletud piirkondi peetud selliste loomade värske liha suhtes, keda transporditakse erandina artikli 1 lõigetest 2 ja 3 otse ja ametliku järelevalve all pitseeritud veovahendis koheseks tapmiseks I lisas loetletud piirkonnas asuvasse tapamajja, mis asub väljaspool ohustatud tsooni tingimusel, et sellist värsket liha võib I ja II lisas loetletud piirkondades turule viia ainult siis, kui see vastab järgmistele tingimustele: a) kogu selline värske liha on märgistatud vastavalt direktiivi 2002/99/EÜ artikli 4 lõike 1 teisele lõigule või vastavalt otsusele 2001/304/EÜ; b) tapamaja tegevus toimub range veterinaarkontrolli all; c) värske liha on selgelt märgistatud ning seda transporditakse ja hoitakse eraldi lihast, mida tohib saata väljapoole Ühendkuningriigi territooriumi. Esimeses lõigus sätestatud tingimuste täitmist kontrollib pädev veterinaarasutus veterinaarkeskasutuse järelevalve all. Veterinaarkeskasutus edastab teistele liikmesriikidele ja komisjonile loetelu nendest asutustest, kes on käesoleva lõike kohaldamise eesmärgil heaks kiidetud.”
(2)

Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (1) artiklis 232 on sätestatud, et paberil arvete asemel on lubatud saata elektroonilisi arveid.
(6)

Need ettevõtted on praeguseks esitanud tagatised selle kohta, et neil on vajalikud vahendid, mis võimaldavad üleminekuperioodi jooksul kõnealused suured puudused kõrvaldada. Üksikasjalik teave iga ettevõtte puuduste kohta on saadaval.
(6)

Praegu on lubatud importida Kanadast ühendusse kodulinnulihatooteid, mis on läbinud muu kui eritöötlemise. Linnugripi puhangu korral ei ole aga selline töötlemine piisav linnugripi viiruse inaktiveerimiseks. Seega on asjakohane lubada käesoleva otsusega importida nakatunud piirkonnast ainult selliseid kodulinnulihatooteid, mis on läbinud B-, C- või D-töötluse vastavalt otsuse 2005/432/EÜ II lisa 4. osale.
(3)

VI lisa liite I peatükis on loetletud nõuetele vastavad ettevõtted, millele on antud luba ilma eraldamiseta vastu võtta ja töödelda nõuetele vastavat ja mittevastavat piima, samas kui kõnealuse liite II peatükis on loetletud nõuetele vastavad ettevõtted, millele on antud luba vastu võtta ja töödelda nõuetele vastavat ja mittevastavat piima eraldi.
(1)

Nõukogu 27. märtsi 2007. aasta määruse (EÜ) nr 378/2007, milles sätestatakse määrusega (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ettenähtud otsetoetuste vabatahtliku ümbersuunamise eeskirjad ning muudetakse määrust (EÜ) nr 1290/2005, artikli 4 lõikes 1 on sätestatud, et komisjon määrab kindlaks vabatahtliku ümbersuunamise kohaldamisest tulenevad netosummad ja et need summad lisatakse määruse (EÜ) nr 1698/2005 artikli 69 lõigetes 4 ja 5 osutatud maaelu arenguks antava ühenduse toetuse iga-aastasesse jaotusse liikmesriikide kaupa.
„LISA

ASUTUSED, MILLE TEADLASTELE VÕIMALDATAKSE TEADUSLIKUL EESMÄRGIL JUURDEPÄÄS KONFIDENTSIAALSETELE ANDMETELE

Euroopa Keskpank

Hispaania Keskpank

Itaalia Keskpank

Cornelli Ülikool (New Yorgi osariik, Ameerika Ühendriigid)

New Yorgi ülikooli Baruchi kolledži politoloogia osakond (New Yorgi osariik, Ameerika Ühendriigid)

Saksamaa Keskpank

Euroopa Komisjoni tööhõive, sotsiaalküsimuste ja võrdsete võimaluste peadirektoraadi tööhõive analüüsi üksus

Tel Avivi Ülikool (Iisrael)

Maailmapank

Princetoni Ülikooli Woodrow Wilsoni avalike ja rahvusvaheliste suhete kooli rahvatervise ja heaolu keskus (Center of Health and Wellbeing – CHW) (New Jersey, Ameerika Ühendriigid)

Chicago Ülikool (Illinoisi osariik, Ameerika Ühendriigid)

Majanduskoostöö ja Arengu Organisatsioon (OECD)

Kanada statistikaameti pere- ja tööhõiveuuringute osakond (Family and Labour Studies Division of Statistics Canada), Ottawa, Ontario, Kanada

Euroopa Komisjoni Teadusuuringute Ühiskeskuse peadirektoraadi ökonomeetria ja pettusevastase tegevuse statistikaalase toetuse üksus

Euroopa Komisjoni Teadusuuringute Ühiskeskuse peadirektoraadi Euroopa teadusruumi toetusüksus

Yorgi Ülikooli Atkinsoni humanitaar- ja kutseõppe teaduskonna sotsiaalteaduste osakonna Kanada uuringute õppetool (Ontario, Kanada) (The Canada Research Chair of the School of Social Science in the Atkinson Faculty of Liberal and Professional Studies at York)

Illinoisi Ülikool Chicagos (UIC) (Chicago, Ameerika Ühendriigid)”
(5)

Juulis 2007 tehti need doosid tehti kättesaadavaks Rumeeniale. Seetõttu on need vaja asendada, et säilitada ühenduse võime reageerida kiiresti, kui on vaja teha hädavaktsineerimisi sigade klassikalise katku korral.
1.

Punkt 1.2 (Vahendid) asendatakse järgmisega: „Paranduseelarves nr 1/2007 moodustavad tegevusassigneeringud 38 800 000 eurot eelarvereal 17 03 01 01 ja haldusassigneeringud 1 200 000 eurot eelarvereal 17 01 04 02. Rahvatervise Programmi Täitevametiga seotud haldusassigneeringute eelarverida on 17 01 04 30. 2007. aasta kinnitatud eelarve (kulukohustused) on 40 000 000 eurot. Tegevusassigneeringute eelarve on 38 800 000 eurot. Haldusassigneeringute eelarve on 1 200 000 eurot. Kõnealusele eelarvele tuleks lisada: — EMP/EFTA riikidelt saadud osamakse summas 884 640 eurot; — ühe taotlejariigi (Türgi) osamakse: hinnanguliselt 957 697 eurot; — järgmiste endiste kandidaatriikide Bulgaaria, Eesti, Leedu, Rumeenia, Sloveenia, Tšehhi Vabariigi ja Ungari osamaksed summas 5 906 986,28 eurot. Seega on 2007. aasta üldeelarve 47 749 323,28 eurot. See hõlmab nii tegevuseelarve vahendeid kui ka tehnilise ja haldusalase abi jaoks ette nähtud vahendeid: — tegevuseelarve summa kokku on hinnanguliselt 46 416 963,28 eurot; — halduseelarve summa kokku on hinnanguliselt 1 332 360 eurot. Ettepaneku kohaselt tuleks 5 324 000 eurot tegevuseelarvest kulutada pakkumismenetlustele ja 2 550 000 eurot rahvusvahelistele organisatsioonidele suunatud otsetoetustele. Pakkumiskutse jaoks kasutatavate vahendite soovituslik üldsumma on hinnanguliselt 37 888 963 eurot. Toetuste eraldamisel pakkumiskutse jaoks säilitatakse tasakaal programmi erinevate valdkondade vahel, arvestades samas saadud ettepanekute kvaliteeti ja hulka, kui ei teki konkreetseid hädaolukordi tervishoiuvaldkonnas (nt pandeemiline gripp), mis õigustavad ressursside ümberjaotamist. Juhul kui 2007. aasta lõpus jääb tegevuseelarvest vahendeid kasutamata, jaotatakse need ümber 2007. aasta pakkumiskutsete kaudu valitud toetuste rahastamiseks.”